section_heading: Opis dobra
paragraph_text: Podigao ju je u neoromaničkom stilu 1868. godine kanonik Ivan Manger, prema nacrtima arhitekta Emila Vechiettija.Vilogorac, Inga, Splitske crkve, Spomenička baština, str. 55. Nalazi se u predjelu Dobrić koji je ime dobio po izvoru pitke ( “dobre”) vode u neposrednoj blizini crkve. Prilagodivši se urbanističkim datostima jugozapadnoga dijela grada, sjeverno i istočno pročelje crkve sljubljeno je sa susjednim zgradama. Na mramornom oltaru iz 1877. nalazi se ikona Gospe Kliške koja je u stariju crkvu (koja se nalazila na mjestu današnje, zbog čega se i nova crkva naziva uskočkom crkvom) donesena nakon pada tvrđave Klis 1537. godine. Crkva je obnovljena 1987. godine.